Ա Ր Ձ Ա Ն Ա Գ Ր ՈՒ Թ Յ ՈՒ Ն N 18

ՀՀ տարածքային կառավարման և ենթակառուցվածքների նախարարության լիցենզավորման հանձնաժողովի նիստի

<<29>> օգոստոսի 2022թ. ք. Երևան

## 2022 թվականի օգոստոսի 29-ին տեղի ունեցավ ՀՀ տարածքային կառավարման և ենթակառուցվածքների նախարարության լիցենզավորման հանձնաժողովի նիստը:

Հանձնաժողովի 7 անդամներից նիստին մասնակցում էին՝

|  |  |
| --- | --- |
| Ա. Սիմոնյան | Տարածքային կառավարման և ենթակառուցվածքների նախարարի տեղակալ, հանձնաժողովի նախագահ |
| Ա. Խաչատրյան | Տարածքային կառավարման և ենթակառուցվածքների նախարարության իրավաբանական վարչության պետ, հանձնաժողովի նախագահի տեղակալ |
| Ա. Ստեփանյան  Ս. Բաղինյան    Խ. Սողոմոնյան    Տ. Գասպարյան    Ռ. Այվազյան | Տարածքային կառավարման և ենթակառուցվածքների նախարարության ավտոմոբիլային տրանսպորտի քաղաքականության, լիցենզավորման և թույլտվությունների վարչության լիցենզավորման և թույլտվությունների բաժնի պետ, պատասխանատու քարտուղար  Տարածքային կառավարման և ենթակառուցվածքների նախարարի խորհրդական, հանձնաժողովի անդամ  Տարածքային կառավարման և ենթակառուցվածքների նախարարության ավտոմոբիլային տրանսպորտի քաղաքականության, լիցենզավորման և թույլտվությունների վարչության պետ, հանձնաժողովի անդամ  Տարածքային կառավարման և ենթակառուցվածքների նախարարության երկաթուղային, ջրային օդային և օդային տրանսպորտի քաղաքականության վարչության երկաթուղային տրանսպորտի քաղաքականության բաժնի գլխավոր մասնագետ, հանձնաժողովի անդամ  Տարածքային կառավարման և ենթակառուցվածքների նախարարության ավտոմոբիլային տրանսպորտի քաղաքականության, լիցենզավորման և թույլտվությունների վարչության ավտոմոբիլային տրանսպորտի քաղաքականության բաժնի պետ, հանձնաժողովի անդամ:  Նիստը նախագահում էր հանձնաժողովի նախագահ Ա. Սիմոնյանը:  Նիստն արձանագրում էր հանձնաժողովի պատասխանատու քարտուղար՝ Ա. Ստեփանյանը: |

**Օ Ր Ա Կ Ա Ր Գ Ո Ւ Մ**

1. Հայաստանի Հանրապետությունում սեղմված բնական կամ հեղուկացված նավթային գազով աշխատելու համար ավտոտրանսպորտային միջոցների վրա գազաբալոնային սարքավորումների տեղադրման և (կամ) գազաբալոնների պարբերական վկայագրման գործունեության իրականացման լիցենզիա և ներդիր տրամադրելու համար ներկայացված 1 հայտի քննարկում:

**1. Հայաստանի Հանրապետությունում սեղմված բնական կամ հեղուկացված նավթային գազով աշխատելու համար ավտոտրանսպորտային միջոցների վրա գազաբալոնային սարքավորումների տեղադրման և (կամ) գազաբալոնների պարբերական վկայագրման գործունեության իրականացման լիցենզիա և ներդիրներ տրամադրելու համար ներկայացված հայտի քննարկում**

**1.1** Քննարկվեց՝

Անհատ ձեռնարկատեր ՀԱՄԼԵՏ ՄԻՆԱՍՅԱՆԻ /այսուհետ՝ Կազմակերպություն/ 2022 թվականի օգոստոսի 2-ի հայտը և հայտին կից ներկայացված փաստաթղթերը՝ սեղմված բնական կամ հեղուկացված նավթային գազով աշխատելու համար ավտոտրանսպորտային միջոցների վրա գազաբալոնային սարքավորումների տեղադրման և (կամ) գազաբալոնների պարբերական վկայագրման գործունեության իրականացման լիցենզիա և գազաբալոնների պարբերական վկայագրման ներդիր տրամադրելու մասին:

Ա. Ստեփանյանը ներկայացրեց, որ Կազմակերպությունը 2022 թվականի օգոստոսի 2-ին լիազոր մարմին է ներկայացրել սեղմված բնական կամ հեղուկացված նավթային գազով աշխատելու համար ավտոտրանսպորտային միջոցների վրա գազաբալոնային սարքավորումների տեղադրման և (կամ) գազաբալոնների պարբերական վկայագրման գործունեության իրականացման լիցենզիա և գազաբալոնների պարբերական վկայագրման ներդիր տրամադրելու մասին՝ Սյունիքի մարզ, ք. Սիսիան, Պ. Ադամյան փ., 35/2 հասցեում: Կազմակերպության կողմից ներկայացված փաստաթղթերում առկա տեղեկությունների համապատասխանության ստուգաճշտումը իրականացվել էր լիցենզավորման հանձնաժողովի անդամներ Խ. Սողոմոնյանի, Տ. Գասպարյանի և կողմից՝ արտադրական տարածքում: Ուսումնասիրության արդյունքում պարզվել է, որ Կազմակերպության կողմից ներկայացված գործունեության վայրը 119,4 քառ. մետր է, որը բաղկացած է 15,3 քառ. մ. Ճնշարկային տեղամասից, իսկ մյուց հատվածը միջնապատով բաժանված է երկու մասի՝ 62,6 և 41,3 քառ. մ. Չափերով, մինչդեռ գազաբալոնների պարբերական վկայագրման տեղամասի համար օրենսդրությամբ սահմանված է առնվազն 72 քառ. մ. տարածք:

Կազմակերպությանը առաջարկվել է գործունեության վայրի համար նախատեսված տարածքը համապատասխանեցնել ՀՀ կառավարության 2021 թվականի դեկտեմբերի 9-ի N 1998-Ն որոշման հավելված 1-ով հաստատված կարգի պահանջներին:

2022 թվականի օգոստոսի 26-ին Կազմակերպությունը ներկայացրել է լրացուցիչ նյութեր՝ լուսանկարներ և շինության նոր հատակագիծ՝ որոնք վկայում են ներկայացված տարածքի ՀՀ կառավարության 2021 թվականի դեկտեմբերի 9-ի N 1998-Ն որոշման հավելված 1-ով հաստատված կարգի պահանջներին համապատասխանեցնելու մասին:

Լիցենզավորման հանձնաժողովի անդամները ուսումնասիրեցին ներկայացված փաստաթղթերը:

Հարցի քննարկմանը մասնակցեցին լիցենզավորման հանձնաժողովի՝ նիստին մասնակցող բոլոր անդամները. տեղի ունեցավ փակ գաղտնի քվեարկություն, քվեարկության թերթիկները փոխանցվեց լիցենզավորման հանձնաժողովի անդամ` պատասխանատու քարտուղար` Ա. Ստեփանյանին:

Ա. Ստեփանյանը

Հայտարարեց քվեարկության արդյունքները և արձանագրվեց`

|  |  |
| --- | --- |
| ԱՁ ՀԱՄԼԵՏ ՄԻՆԱՍՅԱՆ | 7 կողմ, 0 դեմ |

Որոշեցին`

Ներկայացված հայտը և հայտին կից ներկայացված փաստաթղթերը համապատասխանում են ՀՀ կառավարության 2021 թվականի դեկտեմբերի 9-ի N 1998-Ն որոշման հավելված 1-ով հաստատված կարգի պահանջներին՝ ենթակա է լիցենզավորման:

Համաձայն <<Լիցենզավորման մասին>> օրենքի 40-րդ հոդվածի 9-րդ մասի` եզրակացությունը ներկայացնել Տարածքային կառավարման և ենթակառուցվածքների նախարարին:

ՀՀ տարածքային կառավարման և

ենթակառուցվածքների նախարարության

լիցենզավորման հանձնաժողովի

նախագահ Ա. Սիմոնյան

ՀՀ տարածքային կառավարման և

ենթակառուցվածքների նախարարության

լիցենզավորման հանձնաժողովի պատասխանատու

քարտուղար Ա. Ստեփանյան